Jedovaté zvieratá - Kňaze, Ivan slovenský ornitológ 23. októbra 1946 (Martin Vydavateľstvo Matice slovenskej, 2018)
V ďalšom diele knižnej série o pozoruhodných živočíchoch si Ivan Kňaze vzal na mušku tie, ktoré v nás väčšinou budia negatívne pocity, a to jedovaté zvieratá! S prekvapením zisťujeme, koľko ich žije aj na Slovensku, i keď okrem vretenice nie sú pre človeka príliš nebezpečné. Skúsený pozorovateľ prírody nám umožňuje dôverne nahliadnuť do ich životných zvyklostí a tajomstiev. Podáva množstvo príbehov o stretnutiach s týmito rozmanitými bytosťami ľ od rôznych druhov pavúkov cez neposedné šťúriky, morovité motýle, chochlatky, okáne, lišaje, štetinavce, mníšky, priadkovce a spriadače, vidlochvosty, vretienky, nebezpečné blanokrídlovce (včely, osy, mravce, kutavky, čmele, sršne), viaceré druhy chrobákov, dvojkrídlovce, dravé bzdochy, temperamentné mnohonôžky, jedovaté obojživelníky až po kráľovnú slovenských jedovatých zvierat ľ vretenicu. Dozvedáme sa, že jed používajú aj ďalšie živočíchy, napríklad mnohé hmyzožravce. Zaujímavá, informačne bohatá knižka poteší a poučí každého záujemcu o poznávanie krás a tajov slovenskej prírody
Keywords: slovenská literatúra; biológia; zvieratá; jedovaté živočíchy; jedy v prírode; hmyz; obojživelníky; plazy; ryby; hlodavce; Slovensko; populárno-náučné publikácie